## Suomen Pöytätennisliitto ry Pöytäkirja

LIITTOHALLITUKSEN KOKOUS

1.3.2021 kello 17.00

Paikka: Etäkokous, Teams

Läsnä: Esko Heikkinen, Sonja Grefberg, Måns Holmberg, Kimmo Pihkala, Matti Kurvinen, Teemu Oinas, Hannu Sihvo, Pasi Valasti, Jyrki Nummenmaa, Kimmo Arenius, Tero Naumi, Taneli Keinonen, Mika Räsänen

1. Kokouksen avaus

* Puheenjohtaja avasi kokouksen 17:01

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien ajankohtaiset asiat

* Työvaliokunta:
* Valiokunta on keskustellut koronatilanteesta ja sen vaikutuksista talouteen sekä liiton työntekijöiden työtilanteesta.
* Seuravaliokunta:
* Kenttäpäällikkö on ollut vetämässä pienet seuraleirit Koskella, Tampereella ja Porissa
* Kesäleiri pidetään Koskella 14- 18.6
* Valmennusvaliokunta:
* Valmentajailta pidettiin 24.2. Teemu Oinas piti esityksen aloittelijoiden valmennustoiminnasta Oulussa. Mukana illassa oli 20 henkilöä.
* Fyssaopasta viimeistellään maaliskuun aikana
* Liiton sivuille lisätyillä valmennusvideoilla on n. 1000 katselukertaa
* IT:
* Ei raportoitavaa, kisanvetosoftaa viedään eteenpäin maaliskuun aikana
* HUV:
* Qatarissa on käynnissä ensimmäinen WTT-turnaus ja Benedek Oláh aloitti kisapelit hyvin voittaen toisella karsintakierroksella maailmanlistan sijalla 69 olevan Taiwanin Chen Chien-Anin.
* Oláh osallistuu myös toiseen WT-kilpailuun Qatarissa sekä maailman olympiakarsintaan. Näissä kisoissa mukana on myös valmentaja Bergkvist
* Euroopan olympiakarsinta järjestetään huhtikuussa Portugalissa
* Liiton ryhmän harjoitukset on toistaiseksi keskeytetty Ruskeasuon hallin mentyä kiinni pääkaupunkiseudun koronaryhmän päätöksellä. Toiminnan jatkamisesta käydään keskusteluita Urhean kanssa.
* Kansainvälinen juniorikalenteri on julkaistu osana WTT- konseptia. Kalenterissa on paljon kisoja mutta niiden toteutuminen on vielä epävarmaa.
* Kilpailuvaliokunta:
* koronatilannetta on seurattu mutta valiokunnalla ei ollut muuten raportoitavaa
* Veteraanivaliokunta:
* Valiokunta on kokoontunut kerran. Naisveteraanien toimintaa yritetään aktivoida ja viestintää parantaa, lähinnä liiton nettisivujen kautta.
* Paravaliokunta:
* Paramaajoukkue on pitänyt kaksi leiriä Pajulahdessa ja jatkanut harjoittelua Ruskeasuolla
* Kansainvälinen kalenteri on julkaistu
* Sääntö- ja tuomarivaliokunta:
* Kansallinen tuomarikoulutus on pidetty Asko Rasisen toimesta.
* KV-asiat:
* Eri liitot ovat lähetelleet paljon sähköposteja liittyen muun muassa WTT-konseptiin. ITTF:n varapresidentti on erotettu taloudellisten epäselvyyksien vuoksi mutta hän saa jatkaa hallituksen jäsenenä.
* ETTU työstää omaa Eurooppa-touria

1. Kevätliittokokous 12.4

* 17-vuotiaiden ikärajaa nostettiin vuodella ITTF:n ja ETTU:n toimesta. Liittohallitus päätti perustaa työryhmän pohtimaan tehdäänkö ikärajan muutosehdotus myös Suomen sääntöihin. Lisäksi työryhmä pohtii luokkien nimeämisiin ja SM-kisojen luokkarajoihin liittyviä asioita. Työryhmään kuuluu Mika Räsänen, Måns Holmberg, Teemu Oinas ja Taneli Keinonen. Työryhmän päätökset esitetään hallitukselle, joka päättää mahdollisten sääntömuutosten viemisestä liittokokoukseen.

1. 2020 tilinpäätös ja toimintakertomus

* Esiteltiin vuoden 2020 tilinpäätös ja toimintakertomus. Tilinpäätös on hieman yli 30000€ ylijäämäinen johtuen pääosin peruttujen kansainvälisten kilpailuiden kulujen poistumisesta. Toimintakertomus lähetettiin vielä hallitukselle tarkasteltavaksi ja jäsenillä on viikko aikaa tehdä mahdollisia korjausehdotuksia.

1. Koronatilanne

* Koronatilanne pakottaa perumaan kilpailu- ja sarjatoiminnan maaliskuun osalta. Otteluita on mahdollista pelata, mikäli ne ovat toteutettavissa viranomaispäätösten mukaisesti. Loppukauden osalta tilannetta seurataan ja käsitellään jälleen seuraavassa kokouksessa.

1. Taloustilanne

* Liitto sai OKM:n tukea 127500€ eli 2500€ vähemmän kuin viime vuonna. Päätöksissä tarkasteltiin entistä tarkemmin lisenssimääriä sekä rekisteröityjen harrastajien määriä.
* Mikäli kautta 2020/2021 ei pystytä pelaamaan loppuun, hallitus joutuu pohtimaan sarja- ja lisenssimaksujen palauttamista tai alennusta tulevalle kaudelle. Näiden maksujen vaikutus liiton talouteen on suurimmillaan yli -70000€.
* Finlandia Openin järjestäminen on epävarmaa, kisan vaikutus liiton talouteen on -10000- 15000€.
* Para Finland Openille on myönnetty paikka kansainvälisessä kalenterissa. Kisan järjestämiseen liittyvistä asioista käydään jatkokeskusteluita.

1. Henkilöstön työtilanne

* Mattias Bergkvist on suurimman osan maaliskuusta Qatarissa WTT-kilpailussa sekä olympiakarsinnoissa Oláhin kanssa. Mikäli liiton ryhmä pystyy harjoittelemaan Ruskeasuolla, harjoituksia vetää Samuli Soine ja Mika Räsänen tuuraa tarvittaessa.
* Taneli Keinosen työtunteja oli sovittu käytettävän Espoon ja Vantaan junioriharjoitusten vetämiseen, seurat olisivat maksaneet liitolle käytetystä työajasta korvausta. Lisäksi oli sovittu kaksi juniorileiriä Jyväskylään ja Kisakallioon. Nämä kaikki jouduttiin perumaan vallitsevan tilanteen vuoksi. Alustavasti on sovittu, että Keinonen pitää kesälomarahoja vapaina tulevan kuun aikana. Hallitus antoi työvaliokunnalle työtilanteeseen liittyvien asioiden käsittelyn.

1. NETU:n kirje

* Ruotsi on ilmoittanut halustaan järjestää lähinnä naisille suunnatun tapahtuman elokuussa. Tapahtuma olisi kuitenkin päällekkäin jo ennalta sovittujen NETU-kisojen kanssa, joiden oli tarkoitus olla Liettuassa. Päällekkäisyyksien vuoksi on todennäköistä, että NETU pitää jossakin vaiheessa kokouksen tilanteeseen liittyen.

1. Muut asiat

* Sääntövaliokunta päätettiin nimetä uudelleen, jatkossa valiokunta on sääntö- ja tuomarivaliokunta.
* Seuraavan lehden materiaalit ovat taittajalla, lehti on painokunnossa maaliskuun alkupuolella.

1. Seuraavat kokoukset

* seuraava kokous pidetään 29.3

1. Kokouksen päättäminen

* Puheenjohtaja päätti kokouksen 18:35